Jogaila bekræftede sine ægteskabsløfter 14. august 1385 i Kreva slot i det der blev kendt som Krevo-unionen. Blandt ægteskabsløfterne var konvertering til kristendom, tilbagegivning af lande "stjålet" fra Polen af dets naboer samt "terras suas Lithuaniae et Russiae Coronae Regni Poloniae perpetuo applicare", en klausul som historikere læser som værende alt fra en personalunion mellem Litauen og Polen til en total inkorporering af Litauen i Polen. Aftalen ved Krevo er blevet beskrevet som både fremsynet og en desperat satsning.